Downloaded from YTS.MX
Official YIFY movies site: YTS.MX
Mistä haluatte minun puhuvan?
NETFLIX ESITTÄÄ
Tästä tulee video uusille työntekijöille.
Ymmärrän. Ehkä sitten yritän viljellä spontaaneja viisauksia.
Kertokaa, miten teistä tuli ihmisoikeuskomissaari.
Voi taivas. Tajuatte kai, etten saa mahdutettua 34 vuotta kolmeen minuutiin.
Kertokaa vaikka, missä palvelitte. Kambodžassa, Timorilla, Bosniassa...
Libanonissa, Ruandassa... Pyydätte minua kertomaan elämäntarinani.
Kai se on...
Kai sen on tarkoitus toimia innoituksena muille, eikö niin?
Ehdottomasti.
Hyvä on.
Hei. Nimeni on Sergio Vieira de Mello. Olen brasilialainen.
Toimin tällä hetkellä YK:n ihmisoikeuskomissaarina.
Tämä organisaatio -
tarjoaa parhaat mahdollisuudet unelmienne toteuttamiseen.
Mutta älkää koskaan unohtako:
todelliset haasteet ja palkinnot YK:n palveluksessa -
löytyvät kenttätyöstä.
Sieltä, missä ihmiset kärsivät ja missä ihmiset tarvitsevat teitä.
19. ELOKUUTA 2003
KLO 16,28
YK:N PÄÄMAJA
BAGDAD
Sergio!
Kaikki ulos.
Kävelkää selkä seinää vasten käytävää pitkin.
Bush haluaa sinut Irakiin.
Lähdemme takuulla Rioon.
Tiedän Riosta.
Mutta tunnen sinut.
Voit sanoa "ei" kaikille.
Kofille, Bushille.
Kaikille heille.
Näytänkö?
Toista perässäni.
Ei.
KOLME KUUKAUTTA AIEMMIN
Tapasin juuri presidentti Bushin.
Hän selosti Yhdysvaltain kannan.
Muistutin häntä, mikä on Yhdistyneiden kansakuntien kanta.
Tuskin kukaan osaa ennustaa, miten paljon ihmishenkiä sota vaatii.
Mutta hinta on kova.
Sota vaatii uhrinsa.
Tervetuloa Bagdadiin. Lämpötila on 43 °C, taivas on pilvetön.
Toivotan teille onnea tehtävässänne.
Kansalaiset,
tällä hetkellä -
Yhdysvaltain ja liittouman joukot ovat aloittamassa sotatoimet.
Hyökkäys eteni aaltoina.
Risteilyohjuksia seurasivat F-117-häivepommittajat.
Saddam Husseinin patsas kaatuu.
Kansanjoukko hurraa sen romahtamista suureen ääneen.
Siinä se menee. Patsas on maassa.
Ihmisjoukko käy villisti sen kimppuun. Patsasta on kivitetty kiivaasti.
Kiitämme kaikkia irakilaisia, jotka ovat toivottaneet joukkomme tervetulleeksi.
BAGDADIN LENTOKENTTÄ
YHDISTYNEET KANSAKUNNAT
-Sergio! -Sergio!
Tyranni on kukistunut. Irak on vapaa.
Tervetuloa Bagdadiin. Mukava tavata.
Tervetuloa Bagdadiin.
Onko presidentti sitoutunut rauhan rakentamiseen?
Vapaassa Irakissa hallitsee laki, ei diktaattori.
Vapaa Irak on rauhaisa maa, joka ei suosi terroristeja -
tai uhkaa naapureitaan.
Brasilialainen diplomaatti Sergio Vieira de Mello -
on lähetetty selvittämään, mitä YK voi tehdä -
Yhdysvaltojen hallitsemassa Irakissa.
YK:n pääsihteerin erikoislähettiläällä on pitkä kokemus kriisialueilta.
Hän etenee varoen poliittisessa ristiaallokossa.
Hän tekee yhteistyötä Yhdysvaltain kanssa -
yrittäen silti voittaa irakilaisten luottamuksen.
Kaikki kunnossa.
Paperit, kiitos.
He voivat tulla.
Näimme mellakoita, joissa protestoitiin,
että Yhdysvallat ei toimita lupaamiaan peruspalveluita.
Jos luullaan, ettei Yhdysvallat pidä lupauksiaan -
ja rakenna Irakiin todellista demokratiaa,
jälleenrakennuspyrkimykset voivat romahtaa.
Monet kansakunnat ovat taistelleet vierailla mailla -
ja jääneet miehittäjinä hyödyntämään niiden rikkauksia.
Taistelun jälkeen yhdysvaltalainen sotilas haluaa vain palata kotiin.
Perääntykää!
Pois täältä!
Katso tuota, Sergio.
YK
Ei näytä kovin kotoisalta. Vai mitä?
Tämä on Bagdad, Sergio, ei Saint-Tropez.
-Pysykää autossa. -Mitä sinä teet? Sergio...
-Päivää. -Mukava nähdä.
Ilo tavata.
Olemme kai kaikki kolmannessa kerroksessa.
Carolina.
-Niin? -Taloustiimisi tilat ovat oikealla.
Sergio.
-Mitä tapahtui? -Puhun 10 minuutin kuluttua.
-Ole hyvä. -Kiitos.
Ei kestä.
Täällä ollaan.
Sergio, luuletko yhä, että tässä menee vain neljä kuukautta?
Luulen.
-Mitä on tekeillä? -Gaby!
Sergio, mitä sanoit sille vartijalle?
Onko siellä alhaalla joku?
Kuuletko?
Liberator 7 kutsuu keskusta, kuuntelen.
Liberator 7 kutsuu keskusta. Kuuleeko komentopaikka? Kuuntelen.
Jos joku kuulee,
täällä on von Zehle. Kertokaa perheelleni, että rakastan heitä.
Olen ylivääpeli Bill von Zehle.
Kuuletko minua?
Kuulen.
Vien sinut turvaan.
Pysyttele vain hereillä.
Älä nukahda, jooko? Muistatko, mitä tapahtui?
Tiedätkö, missä olet?
Olet Canal-hotellissa Bagdadissa. YK:n päämajassa. Täällä räjähti.
-Pelko pois. Saamme sinut ulos. -Ei, ei...
Älkää antako niiden kutsua lähetystöä kotiin.
Jestas.
Olet Sergio de Mello.
-Oletko valmis? -Kutsu vain kaikki sisään.
Ajomatkalla tänne -
kysyin itseltäni,
miltä minusta tuntuisi,
jos näkisin vieraan armeijan kotikaupungissani Rio de Janeirossa.
En pitäisi siitä.
Haluaisin, että tilanne päättyisi todella nopeasti.
Näen, että tehtävämme täällä on tukea Irakin kansaa,
jotta se voisi pikaisesti korvata liittouman joukot -
ja saada takaisin täyden itsenäisyyden.
Meitä ei saa yhdistää sellaiseen käytökseen, jota näimme kadulla.
-Herra Bremer. -Mitä nyt?
Sergio.
YHDYSVALTAIN LÄHETTILÄS
Järjestikö hän tapaamisen ajatollah Sistanin kanssa?
Sergion ei pitäisi tehdä aloitteita. YK on meidän palveluksessamme.
Sistani ei suostu tapaamaan ketään. Hänen korkeutensa ei edes vastaa puheluihini.
Miten helvetissä Sergio onnistui?
En tiedä. Hän vain hoiti homman.
YK-lähettiläs Sergio de Mello tapasi tänään -
Irakin merkittävimmän uskonnollisen johtajan, ajatollah Sistanin.
Poliittinen läpimurto voi johtaa pikaisiin vaaleihin ja miehityksen päättymiseen.
Irakiin saavuttuaan de Mello on matkustellut ympäri maata -
ja kuunnellut tavallisia kansalaisia. Moni on työtön ja epätoivoinen.
-Niin? -Mitä minä teen? Näännynkö nälkään?
-Sergio... -Varastanko?
-Älä tee sitä. -Perääntykää.
-Minulla on akateeminen tutkinto! -Ymmärrän.
Ruokapula pahenee. Turhautuminen saa tunteet kuohumaan.
Sillat pitää avata, jotta ihmiset pääsevät töihin.
Kaupungilla pitää voida liikkua taksilla tai henkilöautolla -
tarvitsematta pelätä joutuvansa pidätetyksi.
Tiistaina tapaatte kuningas Abdullahin ja sitten presidentti Khatamin Teheranissa.
Hyvä on. Kiitos, Lynn.
Olosuhteet ovat sellaiset, että he voivat hyökätä kimppuumme.
Vastaan: antaa tulla.
Meillä on riittävät voimat turvallisuuden takaamiseen.
Uskomatonta. Abu Ghraibin vankileiri avataan uudelleen.
-Nadya. -Niin?
-Paljonko pidätettyjä on? -Tuhansia. Koteja ratsataan öisin.
Taivas.
Tämä paikka on ruutitynnyri.
Katsohan tätä, Sergio.
Vartijat kuulemma maalasivat tämän itse,
jotta vangit tietäisivät, mikä heitä odottaa.
Me tulimme vapauttamaan heidät, ystäväni.
Niin.
Irakilaiset ansaitsevat Saddam Husseinia paremman johtajan.
-Siitä olemme samaa mieltä. -Aivan niin.
Siksi olen...
Minun on sanottava, että olen yllättynyt, Paul.
Avaatte Abu Ghraibin vankilan uudelleen.
Siivoamme vielä vastarintapesäkkeitä. Ihmiset pitää laittaa jonnekin.
Niin.
Silti...
Saddamin kidutuskammioilla on vahva symboliarvo.
Ette halua lähettää sellaista viestiä.
Annan minun huolehtia siitä.
Sergio...
Valkoinen talo pitää sinusta. Presidenttikin pitää.
Mutta yllätykset hermostuttavat Washingtonia.
Miten voin auttaa?
No, ensinnäkin se Sistanin tapaaminen. Se ei ole hyvä juttu.
Se antaa kuvan, etten hallitse tilannetta.
Ymmärrän.
Kuule, Paul.
Tapaamiseni Sistanin kanssa sujui hyvin.
On myös koalition etu, jos saamme pidettyä Irakin perustuslain mukaiset vaalit.
Meillä on omat suunitelmamme vaaleista.
Tilanne pitää vakauttaa.
Asialla on kiire, Paul.
Mitä pidempään viivytte, sitä pahemmaksi tilanne äityy. Usko minua.
Tämä ei ole Itä-Timor.
Täällä et ole varakuningas.
Tervetuloa ammattilaissarjaan.
Sovitteko YK:n roolista täällä?
Kävimme hyvän ystäväni Sergion kanssa rakentavan keskustelun,
jossa käsittelimme monia aiheita. Haluamme Irakille vapautta ja rauhaa.
YK:n rooli on asia, jota yritämme edelleen määritellä.
Oli kiva tavata, Paul.
-Samoin, Sergio. -Ei enää kysymyksiä.
Tiedättekö jotain Abu Ghraibin vankilan uudelleen avaamisesta?
Perääntykää.
Perääntykää!
Sergio! Herra de Mello!
Olitte Bremerin kanssa Abu Ghraibissa.
Onko YK vain USA:n miehityshallinnon käsikassara?
Ensinnäkin, ystäväni, vastaan kysymykseesi.
YK, sen pääsihteeri -
ja hänen edustajansa Sergio de Mello eivät ole kenenkään käsikassaroita.
Tuliko selväksi?
Mennään, Sergio.
Olemme riippumaton järjestö.
Pääsihteeri Kofi Annan ja minä olemme riippumattomia.
Kaikista.
Älkää siis hetkeäkään luulko, että olemme täällä Yhdysvaltain tai koalition asialla.
-Kiitos. -Sergio!
Kootkaa kaikki tiedot miehityshallinnosta.
Tiesulut, pidätykset, kidutus, Abu Ghraib, kaikki.
Lähetämme aamulla täyden selonteon turvallisuusneuvostolle.
Käydään töihin. Ei ole aikaa hukattavana.
-Lisätään tiedot talousosion liitteeksi. -Luen sen.
-Vähän kahvia? -Kyllä.
-Sokeria? -Kyllä.
Kolme.
Täydellistä.
Otatko vähän kahvia sokeriisi?
Sekoita vielä.
Tästä tulee pitkä yö.
Muistioon tarvitaan vahvat saatesanat.
Maailmalle on kerrottava, mitä täällä tapahtuu.
Onko muistio julkinen vai vain turvallisuusneuvostoa varten?
Se on vain turvallisuusneuvostolle.
Jenkit sekoavat, kun näkevät sen.
-Sergio... -Ei pahenneta tilannetta.
Hei...
Rio de Janeiro.
Pian.
Voitko liikuttaa jalkoja, Sergio?
Voitko liikuttaa ruumiinosia, joita en näe?
-En. -Etkö? Ei se mitään.
Halusin vain tietää. Älä... Pysy vain rauhallisena.
-Kunhan jutellaan. -Käsivarteni...
Käsivarteni on...
Se on Bremer.
Paul. Miten voin auttaa?
Järjestit aikamoisen esityksen, Sergio.
Et ole täällä kenenkään käsikassarana etkä ole miehityshallinnon asialla...
Uskon, että viesti palveli meitä molempia.
Jos irakilaiset tajuavat YK:n riippumattomuuden,
meidän valvomiamme vaaleja pidetään laillisina.
Ja jos vaalit ovat lailliset, voimme lähteä kotiin.
Olen päättänyt, että vaaleja ei pidetä ennen kuin olemme valmiita.
Niin, Minäkin olen päättänyt jotain, mistä minun on kerrottava.
Lähetämme huomenna turvallisuusneuvostolle selonteon miehityshallinnosta -
ja sen lukuisista ihmisoikeusrikkomuksista.
Arvaa mitä? Odota. Aja tien sivuun. Pysäytä. Odota hetki.
Paul?
Selvitys turvallisuusneuvostolle? Et voi tehdä sellaista.
Kaikella kunnioituksella: sinä et määrää, mitä saan tehdä ja mitä en.
Turvallisuusneuvoston mandaatti oli selkeä.
Olet täällä tukemassa toimiamme Irakin vakauttamiseksi ja jälleenrakentamiseksi.
Olen täällä vain siksi, että te särjitte maan ettekä osaa enää korjata sitä.
Sergio, olet kunnianhimoinen kaveri.
Yhdysvaltain kimppuun käyminen ei edistä tietäsi YK:n pääsihteeriksi, lupaan sen.
Kuulemiin, Paul.
No...
Sehän meni hyvin.
Niin minustakin.
Meillä on kolme turvattavaa kohdetta. Gil, Sergio...
Jos jotain sattuu, voimme jäädä yöksi.
Kiitos, Nadya.
Kiitos.
Tässä on talousosio loppuhuomautuksillasi varustettuna.
Tässä on kaikki.
Järjestä lehdistötilaisuus klo 9,00, ennen kuin Washingtonissa herätään.
Lehdistötilaisuus? Julkistammeko tämän?
Kyllä. Maailmalla on oikeus tietää, mitä täällä tapahtuu.
Hyvä on.
Sergio, et ole enää tervetullut Valkoiseen taloon.
En.
En varmaan olekaan,
Mitä tapahtui?
-Mitä tapahtui? -Pääset turvaan. Lupaan sen.
-Gil? -Tunnetteko toisenne?
Oletko... Gil?
No niin.
Rauhallisesti nyt.
Gil? Ole kiltti ja puhu minulle.
Ole kiltti ja puhu.
Ole kiltti ja puhu, helvetti.
Hei, Gil! Oletko kunnossa?
Gil?
Keskus, täällä Liberator 7. Täällä on kaksi eloonjäänyttä.
Rakennuksen sisällä pohjakerroksessa romahtaneen katon alla.
Kuuleeko keskus?
Tyttöni...
Miten tyttöni voivat?
Minullakin on tytär. Tyttäret ovat oma lukunsa.
Keskus, täällä on eloonjääneitä. Toistan: eloonjääneitä. Kuuntelen.
Keskus, täällä Liberator 7. Kuuleeko keskus?
Kuuntelen.
Pahus.
Miten tiimini voi?
Miten kaikki voivat?
Miten Carolina voi?
KOLME VUOTTA AIEMMIN
ITÄ-TIMOR
-Olet yksin. -Mitä?
Mitä sanoit?
Olet yksin.
Eikö turvamies ole mukana?
Minä...
Livahdin ulos.
Kun hän huomaa, että olen kadonnut, hän juoksee perääni.
-Oletko kadonnut? -Ehkä.
Olen Sergio.
-Sergio. Sergio de Mello. -Niin.
Sinulla ei ole lupa kadota.
Mikään ei voita kalašnikovin papatusta aamutuimaan.
Ilmeisesti kaikki eivät ole vielä kuulleet tulitauosta.
Tuo on pikakivääriversio, 600 laukausta minuutissa.
Pitää palata. Ehkä sinunkin pitäisi.
Kuka olet? Mikä sinun nimesi on?
En voi suojella sinua näin.
-Kuulitko tuon? -Kuulin.
Kerro ainakin, mihin menet.
Olen pahoillani. Ääni kuului kai tuolta. Metsän keskeltä.
-Puskista. -Mennään.
Mennään nyt.
Viemme hänet kokoontumispaikalle.
Sergio!
Komentopaikka sisälle.
Varmistakaa ympäristö.
Lievästi haavoittuneet tieltä pois!
Pysy paikoillasi.
Lynn!
Olen niin pahoillani!
Vartio tähän. Älkää päästäkö ketään läpi.
Vauhtia!
Kaikki hyvin.
Sitten tuoreita uutisia.
YK:n päämajassa Bagdadissa on räjähtänyt pommi.
Räjähdys sattui Canal-hotellissa. Haavoittuneiden lukumäärää ei tiedetä.
Lääkärihelikopterit pörräävät hotellin yllä.
Käynnissä on suuri pelastusoperaatio -
raunioihin mahdollisesti jääneiden kymmenien ihmisten pelastamiseksi.
Rakennuksen sivu on kärsinyt huomattavia vaurioita.
Yksi seinä on täysin romahtanut.
Ikkunoiden kerrotaan särkyneen jopa kilometrin päässä.
Kestä vielä, kaveri.
Kestä vielä. He hakevat meidät turvaan.
YK:N PÄÄMAJA ITÄ-TIMOR
Minäkään en usko, että myöhästyminen on muodikasta.
Diplomaattitapaamisista ei parane myöhästyä.
On siis olemassa tapaamisia, joista on hyvä myöhästyä?
Tietenkin.
Riippuu tilanteesta.
Äiti opetti, että pitää antaa yleisön odottaa ja jättää se nälkäiseksi.
-Olen muuten Carolina. -Carolina Larriera Argentiinasta.
Lähdit Wall Streetiltä muuttamaan maailmaa.
Olet väliaikaishallituksemme taloudellinen neuvonantaja.
-Olet tehnyt läksysi. -Todellakin.
Minun äitini opetti sen.
Selvä. Ymmärrän.
Carolina,
-mitä mieltä olet mahdollisuuksistamme? -Jos teet työsi, minä teen omani.
-Sergio, hän saapui. -En tarkoittanut sitä.
-Tiedän. -Hän on täällä.
Suo anteeksi.
KENRAALI XANANA GUSMÃO KAPINALLISTEN JOHTAJA
Kenraali Gusmão.
Mukava tavata viimein.
On kunnia ja etuoikeus palvella Itä-Timoria.
Herra de Mello, olen kuullut paljon teistä.
-Sanotaan, että te korjaatte mitä vain. -Ei nyt ihan niinkään.
Ajan saatossa -
olemme kehittäneet menettelytapoja konfliktien ratkaisemiseksi.
Millaisia menettelytapoja olette miettineet meille?
Aloitetaan pitävästä tulitauosta.
Tapasin taannoin Kambodžan pääministerin.
Hän varoitti minua teistä.
YK hääräsi hänen maassaan kaksi vuotta eikä saanut mitään aikaan.
Tarinalla on toinenkin puoli.
Saanen esitellä teidät väliaikaiselle hallituksellemme.
Tässä on Gil Loescher, varahallintojohtajamme.
Valtiovarainministeri Daniel Travers. Terveysministeri Faith Abuija.
Anteeksi. Olen pahoillani, herra de Mello.
Teillä on kai nopea ratkaisu myös monimutkaisempiin ongelmiin.
Indonesia haluaa pyyhkiä maani kartalta, herra de Mello.
Meillä ei ole aikaa YK:n menettelytavoille.
Miljoonat kuolivat Bosniassa ja Ruandassa -
kun YK:n rauhanturvaajat katselivat vierestä!
Ette voi tuomita sitä, mitä ette tiedä.
-Olemme oppineet virheistämme. -Ja nyt tarvitsette menestystarinan.
Olemme taistelleet itsenäisyydestämme 24 vuoden ajan.
Meistä ei tule koekaniinejanne.
Muuten...
Tämä...
Tällaisia kayttävät vain heimonvanhimmat ja kunnioitetut johtajat.
Miten voit?
Minä...
Saatan jäädä tänne pidemmäksi aikaa kuin olin suunnitellut.
Jätä yleisö aina nälkäiseksi.
Mitä muuta äitisi opetti sinulle?
Käski varoa ukkomiehiä.
Sinäkin teit kotiläksysi.
Todellakin.
Nähdään.
Historian voimakkaimmalle YK-virkamiehelle.
Kysymys kuuluu, mitä sillä vallalla pitäisi tehdä?
KUVERNÖÖRIN VIRKA-ASUNTO
Niin.
ITÄ-TIMOR
Sait ansiosi mukaan.
Kuulit kunniasi kaikkien edessä.
Varmasti nautit siitä.
Gusmãona ajattelisin, että -
haluat huijata kapinalliset epäreiluun sopimukseen Indonesian kanssa.
Sitten julistat, että olet saanut uuden voiton.
Et ajattelisi noin.
Hän otti syystäkin esiin Kambodžan.
Kaksi miljoona kuollutta huutaa yhä oikeutta.
Ieng piti lupauksensa.
Ainakin pakolaisten osalta.
KAMBODŽA
Seis!
-Rauhassa. -Olemme YK:stä.
-Minulla on perhe. Älkää ampuko! -Tottelen!
Älkää ampuko!
Hyvä on. Pysytellään yhdessä.
No niin.
Ieng Sary. Riittää, että hän nyökkää, niin kuolemme.
Pysy siinä.
-Mitä helvettiä sinä teet? Sergio! -Ei hätää.
Varovasti.
Toukokuun 10. päivä. 1968.
Barrikadien yö.
-Mitä helvettiä nyt tapahtuu? -He olivat yhdessä Pariisissa.
Opiskelivat Sorbonnessa.
Sorbonnessa? Sehän on selvä.
IENG SARY PUNAKHMERIEN JOHTAJA
No niin...
Sergio de Mello.
Vallankumouksellinen.
Julistit Sorbonnen "kansan yliopistoksi".
Niin julistin.
Minulla on yhä arpi todisteena.
Vallankumouksemme tukahdutettiin.
Vaihtoehtona oli alistua tai nousta aseelliseen vastarintaan.
En enää usko siihen, että tulee vaatia mahdotonta,
mutta aion tehdä parhaani, jotta pakolaiset voisivat palata kotiinsa.
Tiedätkö mitä? Se kiehtoo minua yhä.
Ieng ja minä -
olimme hyvin samanlaisia tietyssä elämänvaiheessa
Olet ihan uskomaton.
-Me olimme. -Uskomaton.
Minulla on nimi omaelämäkerrallesi: "Ystäväni sotarikolliset."
Gil...
Olet omatuntoni.
Niin.
Kuuntelisitpa välillä omaatuntoasi.
Otatko lisää?
Toki.
-Tuo koko pullo. -Selvä.
KAPINALLISTEN PÄÄMAJA ITÄ-TIMOR
Sergio de Mellolla on tapaaminen kenraali Gusmãon kanssa.
Ei. Kukaan ei saa tavata johtajaamme tänään.
De Mello on Itä-Timorin asioidenhoitaja.
-Kukaan ei tapaa johtajaamme tänään. -Selvä.
Huomenta.
-Miten voitte? -Hyvin.
Olen Sergio de Mello. Minulla on sovittu tapaaminen Gusmãon kanssa.
-Voitteko kertoa, että olen paikalla? -Odottakaa.
Miten nimenne kirjoitetaan?
D-E.
M-E-L-L-O.
Kiitos. Teidän pitää odottaa.
Hän on sotilas.
Hän vain tottelee käskyjä.
Tässä kestää ikuisuus.
Gaby, taidan lähteä kävelylle.
Hyvä on.
-Etsin sinut. -Kerro, jos hän edes palaa.
Tehdään näin.
-Miten menee? -Hyvin.
-Mitä hedelmiä nuo ovat? -Arecapähkinöitä.
-Ahaa! Niitä pureskellaan. -Pureskellaan, ja suu tulee punaiseksi.
En ole koskaan nähnyt tuollaisia.
Hyvää päivänjatkoa.
Sergio?
Hei.
Mitä sinä täällä?
Voisin kysyä samaa.
No, minä...
Minä -
odotan.
Odotan kenraalia.
Ymmärrän.
Miten aiot voittaa hänet puolellesi?
En tiedä.
En tosiaan tiedä.
Hänen pitää ymmärtää, etten ole hänen vihollisensa.
En tiedä, miten sen teen.
Kuule, olin juuri lähdössä, mutta -
haluaisin näyttää jotain, jos sinulla on aikaa.
No...
Eiköhän minulla ole aikaa.
Selvä.
Tule.
Välillä muutos lähtee pienistä asioista.
Tämä on Bobometo-kollektiivi, pilottihankkeemme.
Myönnämme naisille lainoja liiketoimintaan.
He hoitavat loput. Töitä halutaan. Se on kunnia-asia.
Tässä ovat Veronica ja Claudia.
Nyt he voivat viimein ansaita elantonsa perinteiseen tapaan.
Tämä projekti on osoittanut mikroluottojen voiman.
Tavoitteemme on perustaa tällaisia paikkoja kaikkialle maahan.
Tässä on Senhorinha.
Hän menetti kaiken. Asejoukot tappoivat hänen kaksi poikaansa.
Ikävä kuulla.
Juttele hänen kanssaan. Hän on harvinaislaatuinen nainen.
Senhorinha...
-Huomenta. Miten voit? -Huomenta. Ihan hyvin.
Hei, Sergio.
Oletko portugalilainen?
Ei, brasilialainen.
Miksi olet täällä?
Minut lähetettiin hallinnoimaan Timoria.
Mutta vain lyhyeksi aikaa.
Tervetuloa.
Olemme odottaneetkin, että tulevaisuus koittaisi.
Mitä haluat eniten tulevaisuudelta?
Jos kertoisin, mitä haluan,
en usko, että ymmärtäisit.
Niinkö? Voisin yrittää. Haluaisin kovasti tietää.
Koko elämäni -
olen viljellyt maata.
Tänään maani,
perheeni...
Kaikki on kuollut. Minulla ei ole mitään.
Tiedätkö, mitä haluan?
Haluaisin nousta taivaalle -
ja muuttua pilveksi.
Sitten lipuisin halki taivaan -
paikkaan, jossa synnyin.
Kun pääsisin perille,
lankeaisin sateena maahan.
Sitten -
jäisin ikuisesti -
tuttuun maaperään, omaan maahani.
Ymmärrän täysin, mitä haluat.
No, pyydä maailmaa, että se näkisi meidät -
sellaisina kuin olemme.
Haluamme, että meidät nähdään. Meidät kaikki.
Haluatte tulla nähdyksi.
Saanko halata?
-Kiitos Sergio. -Kiitos itsellesi.
Kertomuksesi oli niin kaunis.
Onko kuulunut mitään?
-Tännekö? -Kyllä.
-Tämä sade on ihanaa. -Joka päivä sataa samaan aikaan.
-Olin... -Ihan uskomatonta.
Kuule, olin...
Olin tosi vaikuttunut.
-Kiitos. -Kiitos itsellesi.
-Kiitos. -Sergio!
Minulla on viesti kenraali Gusmãolta.
Odotan autossa.
Hän haluaa anteeksipyynnön Indonesian presidentiltä.
Anteeksipyynnön 24 vuoden sodasta. Ja -
täyden itsenäisyyden Itä-Timorille.
Mahdotonta.
Valmista on. Menoksi!
-Tänne heti! -Homma hallussa!
Nostakaa heidät ylös.
Istu siihen. Rauhallisesti vain.
Niin sitä pitää.
-Pitele sitä. Juuri noin. -Auttakaa!
Missä Sergio on?
En tiedä.
Missä Sergio on?
Voi taivas.
-Hei! -Tarvitsetteko apua?
-Todellakin. Onko sinulla kokemusta? -Olen New Yorkin palolaitokselta.
-Tule tänne, kaveri. -Tulossa ollaan.
-Kuitti. -Apua on tulossa.
Ei...
No niin. Minä olen Andre.
Bill. Todella hauska tavata.
No niin.
Täällä on kaksi eloonjäänyttä.
Gil on tajuissaan. Verenpaino 100/60. Alempana on Sergio, hänkin tajuissaan.
Verenpaine 90/60. Molemmat jumissa lantiosta alaspäin.
Käytin ainoan tippani Giliin. Hänet pitää saada ulos ensin.
Ei kuulosta hyvältä.
Radioyhteys ei toimi. Kukaan ei vastaa kutsuun.
Armeijan pioneereilla on tarvittava kalusto Bagdadin lentokentällä.
Käytä minun kutsutunnustani. Nomad 2.
Ota yhteys kavereihin. He hoitavat homman.
Nomad 2 kutsuu Nomad-keskusta.
Nomad-keskus kuulee. Kuuntelen.
Olet aina selvinnyt kuin ihmeen kaupalla.
-Toistaiseksi. -Tarvitsemme kaivuupartion.
-Tarvitsen apua. -Nostakaa hänet ylös.
Kuitti. Alamme koota kalustoa.
-Tännepäin, neiti. -Teidän pitää lähteä.
Viemme teidät pois. Istukaa auton lavalle.
Istukaa lavalle. Varokaa päätänne. Vetäkää jalat sisään.
-Valmista on. -Sinä lähdet kotiin.
Sergio!
No niin.
Sergio!
Tuolla on joku.
Sergio!
Huhuu?
-Se on Gaby. -Onko hän ulkona?
Missä olet?
Täällä!
-Miten menee? -Kaikki hyvin, Sergio!
Hei, Gaby. Tarvitsemme vettä.
Tarvitsemme tiputusnestettä.
-Odotamme raskasta kalustoa. -Niin.
Aika loppuu. Voitko potkia tyyppejä perseelle?
-Tietenkin! -Mene sitten!
-Gaby? -Niin?
Miten Carolina voi?
Ja muut?
Kaikki hyvin.
Kaikki ovat kunnossa, Sergio.
Älä huoli.
Haen vettä nyt.
Hän sanoi, että kaikki on hyvin.
Hän valehtelee.
-Ei tätä tarvitse tehdä nyt. -Olen valmis.
-Suunnitelma on liian hätäinen. -Ei nyt.
En tullut maailman toiselle laidalle ottaakseni käskyjä...
Jatka.
...timorilaiselta kapinalliselta, jolla on lukiopohja.
Meidät lähetettiin johtamaan Itä-Timoria. Tiedämme, mitä teemme.
Meidät lähetettiin johtamaan Itä-Timoria toistaiseksi.
Ahaa. Me muut siis luovutamme vallan timorilaisille, mutta sinä et. Niinkö?
-Ellet pidä asiasta, voit lähteä. -En pidä.
Lähde sitten.
No niin.
Meidät lähetettiin tänne hallitsijoiksi.
Toivon silti todella, että voimme lähteä kunnioitettuina kollegoinanne.
Tästä lähtien -
otamme käskymme vastaan suoraan teiltä.
Koska se, mitä aiomme täällä tehdä, on todella tärkeää.
Olemme rakentamassa 21. vuosituhannen ensimmäistä uutta valtiota.
Kootaan siis voimamme.
Nouskaa ja tulkaa lähemmäs.
Olkaa hyvä ja esitelkää itsenne.
Gil, esittelisitkö itsesi?
Nimeni on Gil Loescher. Olen YK:n palveluksessa.
Tämä on salainen ainesosa.
Menehän kauemmas.
"Hänen elämänsä on ikuista kilvoittelua."
"Tulevaisuus muovaa hänen nykyhetkensä."
"Kaikki on kaipuun katkeamatonta ketjua."
The Escapist.
Runo sopii täydellisesti ovos mexidosin höysteeksi.
Miten vanhoja poikasi ovat?
Vanhin on...
Kaksikymmentäkaksi.
Kaksikymmentäyksi.
Toinen on nyt 19.
Miten usein näet heitä?
En riittävän usein.
Älä!
Voi poikia!
Hei, mummo.
Äyriäismoquecaa punaisen palmuöljyn kera.
-Mistä löysit? -Bahiasta.
Sinua varten, poikani.
On niin mukavaa olla kotona.
-Millaista oli rannalla? -Vesi oli ihanaa.
On niin mukavaa, kun olet täällä lasten kanssa, poikani.
YK on palauttamassa 400 000 kambodžalaista pakolaista.
Kukaan ei uskonut rauhansopimukseen pahamaineisten punakhmerien kanssa.
Tulkaa syömään, pojat.
-Puhu englantia mummolle. -Anteeksi.
Ei ole sinun vikasi, että isäsi ei ole opettanut sinulle portugalia.
Tai että mummosi, diplomaatin vaimo, ei osaa ranskaa.
Kuka väittää, etten osaa?
Tästä te tykkäätte.
-Katsokaa, miten isoja äyriäisiä. -Annatko lusikan?
Kerro pojille ruoasta.
Ruoka on Lurdesin kotikaupungista Salvadorista.
Se on moquecaa. Sitä herkullisempaa brasilialaista ruokaa tuskin löydätte -
Adrien.
-koko elämänne... -Isä.
-Se on... -No niin.
Anteeksi, isä.
Minulla ei ole oikein nälkä.
-Mitä? -Olen allerginen äyriäisille.
Mistä alkaen?
Alusta alkaen, isä.
Menimme nuorina naimisiin.
Päätimme antaa pojille pysyvän kodin -
heidän äitinsä luona Genevessä.
Työni on...
Työni on kentällä.
Haloo.
Kyllä. Ei se mitään.
Tulen sinne.
Kiitos.
Kun minulla on tehtävä,
tiedän, millaista osaa minun tulee näytellä,
jotta saan työni tehtyä tietyssä ajassa.
En taida olla kovin hyvä toistaiseksi jatkuvissa tehtävissä.
Entä nyt?
Syömme aamiaista.
Mitä me nyt teemme?
Aiomme nauttia elämästämme.
Minulla on sinulle laulu.
-Et voi mennä sinne. -Päästäkää minut!
Minun on päästävä sinne! Ole kiltti ja päästä!
-Mitä luulet löytäväsi? -Älkää nyt!
Mitä te teette?
Yhdenkään muslimin tai täysijärkisen ihmisen ei tule turvautua YK:n apuun.
YK on pelkkä rikosten välikappale.
Meitä surmataan päivittäin, eikä YK tee mitään.
Otatko teetä?
Onko veljesi siellä?
Niin, teillä on kiireitä.
Ymmärrän.
Olet rakas.
Ja veljesi myös.
Kiitos.
PRESIDENTIN PALATSI INDONESIA
Oletko kunnossa?
Olen.
-Tarvitsee tuskin sanoa... -Mutta sanot silti.
Vetoamme timorilaisia vuosikymmeniä tappaneeseen hallintoon.
Onko kaikki varmasti hyvin?
Tiedätkö, mitä haluan?
No?
Haluan langeta taivaalta kuin sade -
ja jäädä ikuisiksi ajoiksi sinne, minne kuulun.
Sergio.
Mitä helvettiä sinä höpiset?
-Istukaa. -Kiitos.
GUS DUR INDONESIAN PRESIDENTTI
Herra de Mello...
Pyysitte tapaamista.
Niin pyysin.
Herra presidentti...
Olen täällä,
koska Itä-Timorin kansa on asiasta äänestettyään päättänyt itsenäistyä.
Itä-Timor haluaa olla maailman silmissä itsenäinen.
Indonesian herruus on jatkunut 25 vuotta,
ja konflikti on vaatinut 200 000 kuolonuhria.
He vaativat anteeksipyyntöä.
Anteeksi?
Niin.
Olen pahoillani, etten voi tarjota diplomaattista läpimurtoa.
Maailma ei ole noin yksinkertainen.
Toisinaan se on.
Miehityksen aika on ohi, herra presidentti.
He haluavat vain tulla tunnustetuksi sellaisina kuin ovat.
Koska se, miten te näette heidät,
määrittelee sen, miten koko maailma näkee teidät.
Onko kaikki hyvin?
Katso.
Aja kovempaa.
Mitä?
Aja kovempaa!
Rakastan sinua.
Tämä on seisonut hylättynä sisällissodasta saakka.
Näetkö? Kirjoitus tuskin erottuu.
Portugalilaiset rakensivat tämän 1515. He toivoivat löytävänsä Maustesaaret.
Kaikki he tulivat ja lähtivät. Hollantilaiset, portugalilaiset.
Nyt me.
Pyytävätkö indonesialaiset anteeksi?
Siltä vaikuttaa.
Vapautuuko Timor?
Kyllä.
Työmme täällä on...
Se on miltei tehty.
Ei sinun tarvitse.
Tehtäväsi on miltei valmis.
Eikö niin?
Tiedän, mitä haluan elämältä.
En jää odottamaan, että päätät, mitä haluat omaltasi.
Älä mene.
Kaverit soittivat tukikohdan komentajalle. He kyselivät jopa Bremerin kansliasta.
Kalustoa ei löydy mistään.
Missä tahansa muussa kaupungissa kaikki olisi jo evakuoitu.
On tämä sotku.
Bill...
Lisää apua ei ole luvassa.
Eikö niin?
Siltä se vaikuttaa.
Mitä oikein tapahtui?
En tiedä.
Autopommi.
Miksi YK?
Helppo maali.
Ei näytä kovin kotoisalta, vai mitä?
Tämä on Bagdad, Sergio, ei Saint-Tropez.
-Pysykää autossa. -Sergio!
Hei.
Mitä hän tekee?
-Ymmärrätte varmasti. -Minun puolestani OK.
Haluaa meidät pois.
-Kuka? -Tuo YK:n tyyppi.
Hän ei halua, että YK yhdistetään miehitysjoukkoihin.
Sitähän me emme halua.
-Myös tarkka-ampujat. -Tarkka-ampujatkin? Hyvä on.
Et ole tosissasi, helvetti!
Siinäkö kaikki?
Sori, pomo. Muuta ei löytynyt.
-Armeija on hieno laitos. -Ei ole todellista, helvetti!
Maailman voimakkaimmat asevoimat, ja tämä on paras, mihin te pystytte?
Paras mihin he pystyivät, oli komentaa tankit vartioimaan päämajaamme.
Hilaa ylös!
-Mitä helvettiä oikein ajattelit? -Mistä sinä puhut?
Et ajatellut mitään.
Samalla hetkellä, kun saavuimme Badgadiin,
vaaransit meidän kaikkien hengen.
Tein päätöksen.
-Hyvän päätöksen teitkin. -Siihen sinä et pysty.
Haista paska.
-Haista itse. -Yritetään pysyä positiivisina.
Ollaan positiivisia, kun sinä täytät käsilaukkuasi kivillä!
Haista paska, Gil.
Helvetti!
-Sergio... -Komensitko todella vartijat pois?
Niin tein, Lynn.
Meidän pitää arvioida turvallisuustilanne.
Otan täyden vastuun, Gaby.
Täyden vastuun.
Qabush, ole hyvä ja sulje ovi.
Meidän on pakko tehdä yhteistyötä amerikkalaisten kanssa.
Mutta emme voi piiloutua aseiden taakse.
Minun on sanottava,
että minulle on nyt selkeämpää kuin koskaan, miksi olemme täällä.
Miksi pyysin mukaani teidät , kollegani ja ystäväni,
ja miksi tehtävä vaatii YK:n diplomaattien ehdotonta parhaimmistoa.
Emme ole täällä korjaamassa Irakia -
tai kertomassa kansalle, mitä tehdä.
Meidän on kohdattava irakilaiset avoimesti.
Edustamme itseämme ja YK:tä sellaisina kuin olemme.
Tämä on meidän erityisosaamistamme.
-Hyvä on. Onko teillä vaalisuunnitelmamme? -Timorista ja Kosovosta. Olemme valmiita.
Hyvä on.
Hoidetaan homma.
Nauttikaa Bagdadista.
Gil?
Olen pahoillani.
Olen helvetin pahoillani.
Minäkin olen pahoillani.
Olit oikeassa.
-Ei. -Olen niin pahoillani.
Kiitos, Sergio.
Sir.
-Sotapoliisista. -Kapteeni.
Löysimme Sergion raunioista.
-Onko hän elossa? -On.
Kaivetaan hänet ulos.
Toisin sanoen miten iso räjähdys oli?
YK:n päämaja Canal-hotellissa on erillään muista rakennuksista.
Alue on melko...
Hetkinen, herra Marshall.
Paul Bremer, Yhdysvaltain hallintojohtaja Irakissa, puhuu nyt.
Haluan kuulijoidemme kuulevan häntä.
Tällä hetkellä hyvä ystäväni Sergio on jossain...
Jossain tuolla. Teemme kaikkemme saadaksemme hänet ulos.
Hän saattoi olla iskun pääkohde.
Isku saa meidät taistelemaan terrorismia vastaan entistä päättäväisemmin.
Kiitos.
Kerromme heti, kun saamme uutta tietoa.
Hengittäminen on hankalaa.
Tiedän, kaveri.
Sinun pitää ymmärtää eräs asia.
Jotta saisimme sinut ulos täältä,
meidän pitää amputoida molemmat jalkasi, Gil.
Tiedän.
Jos annan lisää morfiinia, sinä kuolet.
Tehkää, mitä täytyy.
Viekää minut perheeni luo.
Selvä on.
No niin, kaveri. Hoidetaan sinut ulos.
Hyvä on.
No niin.
Odottakaa!
-Gil... -Turpa kiinni! Pidä turpasi tukossa!
Odottakaa!
Odottakaa.
Odottakaa hetki.
Anna anteeksi.
Katso minua!
Olen pahoillani.
Yksi, kaksi, kolme.
Nostetaan.
Sergio...
Palaan hakemaan sinua.
Hetki vain.
No niin, mennään.
Vetäkää meidät ylös.
Mene kotiin, ystävä.
Mene kotiin.
"KAIKKI ON KAIPUUN KATKEAMATONTA KETJUA."
-Voitko odottaa hetken? -Toki.
Kiitos.
Hei.
Kiitos, että tulit.
Huomenna on suuri päivä.
Olet varmaan hyvin ylpeä.
Niin olen.
Sanoit, että sinulla on papereita minulle.
Niin on.
"Kaikki on kaipuun katkeamatonta ketjua."
Sergio, tämä on kaunista.
Tietenkin.
Mutta -
voitko kertoa minulle nyt heti,
mitä todella haluat?
Tiedätkö sen?
On eräs paikka -
Riossa.
Siellä kalliokieleke työntyy mereen Ipaneman rannalla.
Sen nimi on Arpoador.
Isälläni oli tapana viedä minut sinne,
kun olin lapsi.
Se on paikka,
jonne yhä palaan heti kun saavun Rioon.
Haluan palata kotiin.
Haluan takaisin Brasiliaan.
Arpoadoriin.
En halua enää elää toisten odotusten mukaisesti.
Se kuulostaa helpolta, mutta...
Minulle se ei ole helppoa.
-Tee niin. -Odota.
Katso minua.
Haluan, että tämä maa itsenäistyy ja on vapaa.
Haluan myös sinut.
Haluan sinut koko sydämestäni.
Katso minua.
Haluan sinut tosissani.
Paras olisi, helvetti, koska minäkin haluan sinut.
Liikettä!
-Älkää kompastuko. -30 sekuntia.
Valmis!
Kaikki hyvin, kaveri.
Mennään nyt!
Valmiina lähettämään heidät kotiin.
He palaavat raunioihin. Paarit valmiiksi.
-Sinun pitää poistua. -En lähde!
En lähde! Älä pysäytä minua.
-Et pääse läpi. -En voi lähteä!
-Minun on päästävä tuonne, tajuatko? -Et voi olla täällä.
-Miksi pysäytät minut? -Täällä on vaarallista.
Minun pitää olla Sergion tukena, tajuatko?
-Sergio de Mellon? -Niin! Minun on päästävä!
-Ole kiltti ja päästä minut. -Mene. Mene sitten.
Gaby?
-Carolina! -Gaby!
Sergio on täällä!
-Täällä päin. -Voitko näyttää?
-Voinko nähdä hänet? -Et, mutta voit puhua hänelle.
Minä näytän.
Hän kuulee sinut.
Sergio, rakkaani.
Oletko siellä?
Sergio?
Sergio, rakkaani, oletko siellä?
Carolina?
Sergio?
Hän on siellä.
Sergio, rakkaani, olen täällä!
Oletko...
Oletko kunnossa?
Entä muut?
Rakastan sinua.
Minäkin sinua.
Muistatko sen illan Itä-Timorilla?
Illan, jolloin maa itsenäistyi.
Se oli hieno ilta.
Me toimimme oikein.
Tänään on ainakin kolmet viralliset juhlat.
Bill Clinton ja Kofi ovat molemmat kutsuneet sinut.
Emme mene niihin juhliin.
Hyvä on.
-Tiedän, mitä haluan tehdä tänään. -Varmasti.
-Lopeta. -Mennään.
Mennään. Hyvää yötä, Gaby. Hei sitten.
Oletko valmis?
Aina.
Hienoa, Sergio!
Rouva, teidän pitää lähteä täältä.
Olkaa hyvä.
Rouva, raskas kalusto saapuu pian.
Teidän pitää lähteä.
-Tuomme raskaan kaluston. -En lähde.
-Carolina, meidän on paras lähteä. -En lähde.
Mennään nyt. Niin on parempi.
Konflikti voi olla vaikea.
Irakin hallinto voi kuolinkamppailussaan turvautua epätoivoisiin keinoihin.
YK-lähettiläs de Mello tapasi tänään Yhdysvaltain presidentin...
Kiitos.
...noudattaa kansainvälistä lakia.
Haluatteko kysellä, vai kerronko?
Tapasin juuri presidentti Bushin, ja hän selitti minulle Yhdysvaltain kannan.
-Minä muistutin häntä... -Pöytänne on valmis.
Tuskin kukaan osaa ennustaa, miten paljon ihmishenkiä sota vaatii...
Kiitos.
Olet kaunis.
-Kiitos. Anteeksi, että olen myöhässä. -Ei sen väliä.
Bush siis haluaa, että lähdet Irakiin.
Hän ei esittänyt virallista pyyntöä, mutta sellainen tulee.
Mitä aiot tehdä?
Me lähdemme Rioon. Se on varma.
Tiedän Rion, mutta tunnen sinut.
Jos lähden, tehtävä kestää neljä kuukautta.
Enintään. Ja...
Lähden vain, jos tulet mukaani.
Sota on laiton. Se on vastoin periaatteitasi.
Sota on käynnissä. Periaatteilla ei ole väliä.
Tiedän sen. Tarkoitan vain, että joku muukin voi lähteä.
-Lähettäkööt kenet tahansa. -Kenet?
Ei sen väliä.
Bush jää sinulle palveluksen velkaa.
-Kofin virkakausi on lopuillaan. Onko... -Tunnet minut. En mieti tuollaisia.
Irakin jälkeen me lähdemme Rioon.
Ja tiedätkö mitä?
Eroan pian YK:stä -
ja teen väitöskirjani valmiiksi.
Palaat yliopistomaailmaan.
Pojat voivat vierailla luonamme.
Pojat...
Poikasi eivät ole enää lapsia.
Äiti ihastuu, kun tapaa sinut.
Tietenkin.
Aivan. Koska olet hullu.
Olette molemmat päästänne vialla.
YK SOITTAA
En aio vastata.
Tai sitten voit sanoa kaikille "ei".
Kofille, Bushille...
Kaikille heille.
-Haluatko tietää, miten se tapahtuu? -Haluan.
Toista perässäni.
-Ei. -Ei.
Ei.
Oletko kunnossa, Sergio?
Hei, kaveri. Oletko tajuissasi?
Miten menee?
Oletko kantaupseeri?
Minäkö? En.
Olen reserviläinen.
Kotipuolessa olen palopäällikkö.
Pidätkö työstäsi?
Juoksen palavissa taloissa.
Mikäs sen mukavampaa.
Hän vuotaa sisäisesti.
Aika ei riitä.
Varmasti riittää.
Jaamme tänään järkytyksen ja surun -
KOFI ANNAN YK:N PÄÄSIHTEERI
rakkaimpiemme menetyksestä.
Raidin, Lynnin, Ihsanin,
Emaadin,
ja Basimin.
Rehamin,
Ranillon, Rickin,
Rezan,
Jocelynin,
Christopherin, Marthan, Fionan,
Nadyan.
Ja viimein Sergion,
rakkaan ystäväni.
Jopa niille, jotka eivät tunteneet sinua henkilökohtaisesti,
olit aina vain "Sergio".
Sanomani on yksinkertainen.
Älkää koskaan unohtako, että todelliset haasteet ja palkinnot -
YK:n palveluksessa löytyvät kenttätyöstä.
Sieltä, missä ihmiset kärsivät ja missä ihmiset tarvitsevat teitä.
Onnea.
Tervetuloa järjestöön.
Autamme teitä miten vain osaamme.
Toivon teille parasta.
Selvä.
Kiitos.
SERGIO VIEIRA DE MELLON KUOLEMA OLI KÄÄNNEKOHTA IRAKIN-POLITIIKASSA.
SE PÄÄTTI ERÄÄN KAUDEN YK:N DIPLOMATIASSA.
YK VETÄYTYI IRAKISTA, JA MAA VAJOSI PITKÄÄN SISÄLLISSOTAAN.
ISKUN OLI TILANNUT ABU MUS'AB AL-ZARQAWI,
IRAKIN AL-QAIDAN JOHTAJA.
ZARQAWI SURMATTIIN MYÖHEMMIN, MUTTA HÄNEN JÄRJESTÖNSÄ ELÄÄ YHÄ.
NYKYÄÄN SE TUNNETAAN NIMELLÄ ISIS.
GIL LOESCHERIN ROOLIHAHMO ON YHDISTELMÄ USEISTA TIIMIN JÄSENISTÄ.
LOESCHER EI OLLUT ITÄ-TIMORISSA. HÄN SELVIYTYI POMMI-ISKUSTA.
CAROLINA LARRIERA TUNNUSTETTIIN BRASILIASSA SERGION AVOVAIMOKSI.
HÄN JATKAA TYÖTÄÄN TALOUDELLISEN OIKEUDENMUKAISUUDEN PUOLESTA.
HÄN ASUU RIO DE JANEIROSSA LÄHELLÄ ARPOADORIN RANTAKALLIOITA.
Tekstitys: Ilkka Salmenpohja